Document ID: 32007D0726

EUROOPA PARLAMENDI JA NÕUKOGU OTSUS,
23. oktoober 2007,
mis käsitleb Globaliseerumisega Kohanemise Euroopa Fondi kasutuselevõtmist, kohaldades eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe punkti 28
(2007/726/EÜ)
EUROOPA PARLAMENT JA EUROOPA LIIDU NÕUKOGU,
võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta, (1) eriti selle punkti 28,
võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta, (2)
võttes arvesse komisjoni ettepanekut,
ning arvestades järgmist:
(1)
Euroopa Liit on loonud Globaliseerumisega Kohanemise Euroopa Fondi (edaspidi „fond”), et täiendavalt abistada koondatud töötajaid, kes kannatavad maailma kaubanduses toimunud oluliste struktuurimuutuste tagajärjel, ja aidata neil tööturule tagasi pöörduda.
(2)
17. mai 2006. aasta institutsioonidevahelise kokkuleppe kohaselt on fondi kasutamise ülemmäär 500 miljonit eurot aastas.
(3)
Määrus (EÜ) nr 1927/2006 sisaldab sätteid, mille alusel on võimalik fondi kasutada.
(4)
Prantsusmaa esitas taotlused fondi kasutuselevõtmiseks seoses kahe koondamisjuhtumiga autotööstuses: Peugeot SA ja Renault SA,
ON TEINUD JÄRGMISE OTSUSE:
Artikkel 1
Euroopa Liidu 2007. aasta üldeelarvest võetakse Globaliseerumisega Kohanemise Euroopa Fondi raames kasutusele kogusummas 3 816 280 eurot.
Artikkel 2
Käesolev otsus avaldatakse Euroopa Liidu Teatajas.
Strasbourg, 23. oktoober 2007

Labels: 4
1
19
9
15